Stigmatiseerimine ning avalik ropp  solvamine on viimasel ajal eriti just netisuhtlusest rääkides suure hulga inimesi tagajalgadele tõstnud, kaasaarvatud blogijad. Aga mitte sõnavabadusest internetis ei tahtnud ma täna otse mõtiskelda, vaid hoopis teemal - kuidas me käitume ja võtame ise vastu neid solvanguid, mida meile siin näkku öeldakse. Usun, et suuresti sõltub see muidugi iga konkreetse inimese sisemisest tugevusest, endatundmisest ning sellest paksust nahast, mida me endale tegelikult üsna varajasest lapsepõlvest alates ümber kasvatame.